stanford-oval/wikipedia huggingface dataset:
אבנר לס
לקריאה נוספת

יורם קניוק, הברלינאי האחרון, הוצאת ספרי חמד, 2004, עמ' 101–112
יוסי המי, לשכה 06 - חקירתו של אדולף אייכמן במשטרת ישראל, הוצאת משטרת ישראל, 2020
הערות שוליים

↑  16 קציני משטרה הועלו בדרגה, דבר, 26 בנובמבר 1959
↑  ג. שטרסמן וי. חריף, סרוואציוס חוקר את הפקד לס על אופן גביית עדותו של אייכמן, מעריב, 24 באפריל 1961
↑  פקד לס מעיד במשפט של קרומיי והונשה, דבר, 23 ביולי 1964
↑  רוברט יוטה, אבנר לס, חוקר אייכמן - קיבל אזרחות גרמנית, מעריב, 31 במאי 1983, המשך
↑  הטמנת כדי האפר של אבנר לס ואשתו בבית הקברות בואנזה בשנת 2014 באתר timesofisrael
↑  כתבותיו של יורם קניוק על אבנר לס באתר scribd.com.
↑  שרגא עילם, גם יורם קניוק תקף יקה בצורה מגעילה על רקע זה - על כתבותיו של קניוק. באתר הקיבוצים 19.8.2011.

המשך הפולמוס באתר "וואלה פורומים" 9.9.2013.
↑  הפולמוס על אבנר לס בקטע מוקלט מתוכניתו של משה טימור באתר yourepeat
↑  ראומה זיסקינד, "ראיתי את המפלצת", הריאיון עם בתו של אבנר לס, מעריב, 2 במרץ 1987, המשך
↑   "אייכמן", במסד הנתונים הקולנועיים IMDb (באנגלית)

הקדימון לסרט "אייכמן" באתר YouTube
↑  על הסרט "לשכה 06" באתר "מוטקה"

הקדימון לסרט "לשכה 06" באתר YouTube.
| --- | --- |
בקרת זהויות :  NLI: 987007305014705171  PLWABN: 9810672334005606  BnF: cb126582360 (data)  CiNii: DA09350919  GND: 172223385  ISNI: 0000 0001 1487 4882  LCCN: n83073843  NKC: zmp2013748096  NTA: 369266862  RERO: 02-A003515139  SUDOC: 156495244  VIAF: 8008016   WorldCat (עם VIAF): 8008016
Maroon

| --- | --- |

 שיר בביצוע טיילור סוויפט
 מתוך האלבום Midnights
 יצא לאור:  21 באוקטובר 2022
 סוגה:  דרים פופ • סינת'-פופ • טריפ הופ
 שפה:  אנגלית
 אורך:  3:38
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
 דגימת קול
 קובץ • עזרה
צבע ערמון
"Maroon" (בעברית: "חוּם עֲרמוֹנִי") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה השנייה מתוך אלבום האולפן העשירי של סוויפט, Midnights. נכתב והופק על ידי סוויפט וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים. זוהי בלדת דרים פופ בעלת מוטיבים ממוזיקת הטראפ ומצליליה של גיטרה חשמלית.
הרצועה קיבלה משובים חיוביים מטעם מבקרי המוזיקה, שהחמיאו על הפקתה ועל מילותיה. אולם כמה מהם טענו כי נושאה, התגברות על מערכת יחסים רומנטית, מוזכר בשירים קודמים של סוויפט. "Maroon" הגיע למקום השני והשלישי בבילבורד גלובל 200 ובבילבורד הוט 100 בארצות הברית בהתאמה, ולעשירייה הפותחת במצעדי המוזיקה באוסטרליה, קנדה, מלזיה, ניו זילנד והפיליפינים.
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר עד ל-7 באוקטובר 2022 פרסמה סוויפט סדרת סרטוני טיקטוק, המונה שלושה-עשר פרקים, בשם Midnights Mayhem with Me‏. בכל אחד מהם גלגלה רולטת לוטו ובתוכה כדורים הממוספרים מאחת עד שלוש עשרה. בכל פעם שיצא כדור, היא הכריזה את שם השיר בהתאם למיקומו ברשימת הרצועות של Midnights. רקע הסרטון, הכולל וילון כתום וצלילי מוזיקת מעליות, נשארו אחידים למשך כל הסדרה. בפרק החמישי, שעלה ב-30 בספטמבר, הכריזה סוויפט על כותרת השיר, "Maroon".‏
ניתוח מוזיקלי

"Maroon" מציג את התמודדותה של הזמרת בעקבות פרידה מאהובה. לאורך השיר היא מתייחסת לדימויים רבים בהם השתמשה בשירים קודמים כדי לתאר מערכת יחסים רומנטית, כמו ניו יורק ויין. הפזמון מציג את שרידיה האחרונים של מערכת היחסים: "And how the blood rushed into my cheeks" ("ואיך הדם זרם ללחיי"),‏ "The mark they saw on my collarbone" ("הסימן שהם ראו על עצם הבריח שלי"),‏ "The rust that grew between telephones" ("החלודה שגדלה בין חוטי הטלפון"). לאחר שסימנה הידרדרות בזוגיותה עברה בגשרית לציין כי היא עודנה זוכרת את הרגעים הטובים ממנה.
סוויפט ציינה כי Midnights הוא אוסף של שלושה-עשר שירים המתארים לילות ללא שינה במהלך חייה. מספר מבקרים טענו כי ייתכן ו-"Maroon" מתאר את אחד מהלילות הללו בתקופת הוצאת האלבום Red‏ (2012), שכן שתי היצירות מתייחסות לגוונים של הצבע האדום. קווין מורלנד מ-Pitchfork ערך השוואה בין צורת ההפקת השיר לבין זו של האלבום, ותווה מספר קווי דמיון ביניהן. מוטיב הלחיים הסמוקות חזר על עצמו בשיר "Illicit Affairs" מהאלבום Folklore‏ (2020) כתב ג'ון וולמאר מ-Beats Per Minute. אן פאוורס מ-NPR טענה כי "Maroon" הוא שיר המשך ל-"Cornelia Street" מ-Lover‏ (2019), בשל ההתייחסות לעיר ניו יורק.
הפקה

אורכו של "Maroon" עומד על שלוש דקות ושלושים ושמונה שניות. הוא שאוב מסוגות הדרים פופ, הסינת'פופ והטריפ הופ. הוא מכיל מנגינה אלקטרונית חדגונית במחציתו השנייה. השיר משלב אפקטי הדהוד לקולה של סוויפט, סינתיסייזר, תופים, מקצבי טראפ וגיטרה חשמלית. הרצועה תוארה כבעלת אווירה פסטורלית ושמימית. אלכסיס פטרידיס מ-The Guardian כינה את השימוש בגיטרה חשמלית כ"שוגייזי". ב-Paste השוותה אלן ג'ונסון את ההפקה ב-"Maroon" לזו של "Dress" מהאלבום Reputation‏ (2017).
סוויפט כתבה את "Maroon" עם ג'ק אנטונוף, שגם תכנת אותו. לחן השיר מורכב מנגינתו של אנטונוף על כלי הקשה, סינתיסייזר מסוג ג'ונו 6 מודולרי, פסנתר, גיטרה חשמלית וגיטרה בס. על האורגן, הסקסופון, החליל והקלרינט היה אוון סמית' אמון. הוא הקליט את נגינתו באולפן הביתי שלו, פלז'ר היל רקורדינג, בפורטלנד. אנטונוף וטנכאית הקול לורה סיסק עבדו על הרצועה באולפני רוף קאסטמר שבברוקלין ובאולפני אלקטריק ליידי שבניו יורק. הנדסת השיר נעשתה על ידי אנטונוף, סיסק וסמית' בסיוע של ג'ון רוני, ג'ון שר ומייגן סירל. את עבודת המיקסינג עשה סרבן גניאה יחד עם ברייס בורדון באולפני מיקסטאר סטודיוס בווירג'יניה ביץ'. רנדי מריל הכין את המאסטרינג של "Maroon" בסטודיו סטרלינג סאונד באדגואטר שבניו ג'רזי.
"Maroon" הוא בלדה בעלת צלילים אמביינטים ואווירתיים. הפקתו משלבת אפקטים מוזיקליים רבים, כמו הדהוד קולי ושירת מקהלה על ידי אדם אחד ("שירה שכבתית"). הסינתיסייזר והתופים מייצרים תחושת האזנה למקצבי טראפ.
ביקורות

קורטני לרוסה וקאלי אהלגרים מ-Insider הכתירו את "Maroon" כרצועה הטובה ביותר מ-Midnights. לרוסה כינתה אותה כ"מבריק" וכסיפור נהדר על תורת צבעיה של סוויפט על אהבה, בעוד שאהלגרים קבע כי השיר מעלה זיכרונות נוסטלגיות משירי העבר שלה. וולמאכר הכתיר אותו כ"יצירת מופת" וכ"שיר הפופ של השנה", ושיבח את הפקתו ומילותיו. ב-Esquire ציין אלכס בילמס לטובה את קולה של סוויפט, שראויים לטענתו להישמע באחת מאופרות הסבון של ראיין מרפי. כתב הבילבורד ג'ייסון ליפשוץ החמיא לכישרון הכתיבה של סוויפט. קנת פרטרידג' כתב במאמר ל-Genius  כי "Maroon" מכיל כמה מהמילים הפואטיות ביותר שכתבה סוויפט אי פעם. מורלנד טען כי הוא יכול להאזין לרצועה במשך כל הלילה.
לעומת זאת, ג'ון קרמניקה מ-The New York Times לא התרשם מההפקה, וטען כי קולותיה של סוויפט ערמו יחד בצורה רעה עד כדי חנק. באופן דומה טען פול אטארד מ-Slant Magazine כי ב-"Maroon" משולבים יותר מדי אלמנטים שונים, שנשמעים לא טוב יחדיו. קארל וילסון מ-Slate ציין כי במכלול האלבום של Midnights ניכר כי השיר נכתב לטובת מעריציה, שאוהבים את הדימויים שלה למערכות יחסים קלוקלות.
הצלחה מסחרית

עם יציאתו של Midnights הופיע "Maroon" במקום השלישי בבילבורד הוט 100, מאחורי "Anti-Hero" ו-"Lavender Haze" בהתאמה. נתוני השבוע הראשון לצאתו הורכבו מ-37.6 מיליון השמעות, 2,900 הורדות דיגיטליות ו-471,000 השמעות ברדיו (איירפליי). סוויפט הפכה לאשה הראשונה שמאכלסת את כל עשרת השירים הפותחים של המצעד בשיריה. הוא הגיע למקום הרביעי בקנדה הוט 100, וזכה לתואר פלטינה מאיגוד תעשיית ההקלטות הקנדי ב-19 בינואר 2023 על נתוני המכירות שלו במדינה. בממלכה המאוחדת, הגיע למקום השישי במצעד שירי הסטרימינג הבריטי, וקיבל תואר כסף מאיגוד תעשיית ההקלטות הבריטי. "Maroon" הופיע במספר רב של מצעדי מוזיקה ברחבי העולם: רביעי באוסטרליה ובפיליפינים, חמישי במלזיה ובניו זילנד, 11 בפורטוגל ובווייטנאם, 12 באיסלנד ובדרום אפריקה, 19 בקרואטיה, 20 בלוקסמבורג, 22 בהונג קונג, 26 בשוודיה, 30 בנורווגיה, 32 בדנמרק, 49 בספרד 96 בגרמניה ו-100 בארגנטינה ובצרפת. בנוסף, דורג במקום הרביעי במצעד הבילבורד גלובל 200.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Maroon" בוצע באצטדיון ג'איינטס במזרח רתרפורד, ניו ג'רזי, ב-26 במאי 2023 יחד עם השיר "Getaway Car". סוויפט הציגה את השיר בכך שהביעה שהוא אחד האהובים עליה מהאלבום שלה Midnights, וציינה שהוא לא הושמע בסיבוב ההופעות עד אותו ערב. השיר בוצע הפעם השנייה באצטדיון SoFi באינגלווד, קליפורניה ב-3 באוגוסט 2023 יחד עם השיר "I Can See You".
קרדיטים

כל הקרדיטים שלהלן לקוחים מהערות האלבום Midnights:‏
| --- | --- |
 טיילור סוויפט – שירה, כתיבה, הפקה  ג'ק אנטונוף – כתיבה, הפקה, הנדסה, תכנות, כלי הקשה, סינתיסייזר מודולרי, סינתיסייזר ג'ונו 6, פסנתר, גיטרה חשמלית, גיטרה בס, הקלטה  אוון סמית' – תכנות, אורגן, סקסופון, חליל, קלרינט, הקלטה  לורה סיסק – הנדסה, הקלטה  מייגן סירל – עוזרת מהנדס קולי:  ג'ון שר – עוזר מהנדס קולי  ג'ון רוני – עוזר מהנדס קולי  סרבן גניאה – מיקסינג  ברייס בורדון – עוזר מיקסר  רנדי מריל – מאסטרינג
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 6 |  |
|  אוסטרליה | מצעד הסינגלים האוסטרלי | 4 |  |
|  איסלנד | הפלייליסט | 12 |  |
|  איטליה | מצעד הסינגלים האיטלקי | 77 |  |
|  אירלנד | מצעד הסינגלים האירי | 5 |  |
|  ארגנטינה | ארגנטינה הוט 100 | 100 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי הסטרימינג | 3 |  |
|  ארצות הברית | מצעד השירים הדיגיטליים | 31 |  |
|  גרמניה | GfK – טופ 100 | 96 |  |
|  דנמרק | היטליסטן | 34 |  |
|  דרום אפריקה | אנטרטיינמנט מוניטורינג אפריקה | 9 |  |
|  הודו | IMI | 13 |  |
|  הונגריה | Rádiós Top 40 | – |  |
|  הונגריה | מצעד 40 שירי הסטרימינג | 32 |  |
|  הונג קונג | IFPI Hong Kong Group | 22 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 6 |  |
|  הממלכה המאוחדת | מצעד הסינגלים המסחריים | 64 |  |
|  הממלכה המאוחדת | מצעד השירים הדיגיטליים | 60 |  |
|  הפיליפינים | בילבורד הפיליפינים | 4 |  |
|  וייטנאם | וייטנאם הוט 100 | 11 |  |
|  יוון | IFPI Greece | 9 |  |
|  לוקסמבורג | בילבורד | 20 |  |
|  ליטא | AGATA | 25 |  |
|  מלזיה | RIM | 7 |  |
|  נורווגיה | VG-lista | 30 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 5 |  |
|  סלובקיה | ČNS IFPI | 29 |  |
|  ספרד | PROMUSICAE | 49 |  |
|  פורטוגל | מצעד הסינגלים הפורטוגזי | 11 |  |
|  צ'כיה | מצעד 100 הסינגלים הדיגיטליים | 27 |  |
|  צרפת | SNEP | 100 |  |
|  קנדה | קנדה הוט 100 | 4 |  |
|  קנדה | מצעד השירים הדיגיטליים | 38 |  |
|  קרואטיה | טופ ליסטה | 19 |  |
|  שוודיה | סוורייטופליסטן | 26 |  |
|  שווייץ | מצעד שירי הסטרימינג | 21 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| הממלכה המאוחדת (BPI) | כסף | 200,000 |
| קנדה (Music Canada) | פלטינה | 80,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
Tones for Joan's Bones

Tones for Joan's Bones הוא אלבום הסולו הראשון של פסנתרן הג'אז האמריקאי צ'יק קוריאה. האלבום כולל שלושה קטעים מקוריים של קוריאה, לצד עיבוד לקטע "This is New" של איירה גרשווין וקורט וייל. האלבום הוקלט בשנת 1966, אך יצא לאור רק בשנת 1968 על ידי חברת התקליטים אטלנטיק רקורדס.
קוריאה הקליט בעבר עם אמני ג'אז ידועים כמו הוברט לואוס, בלו מיטשל והרבי מאן, ששימש כמפיק האלבום. באלבום זה השתתף לראשונה ג'ו פארל, שעתיד להקליט עם קוריאה עוד אלבומים רבים כחלק מההרכב Return to Forever.
האלבום הונפק מחדש כתקליטור באריזה משולבת עם האלבום "Mountain in the Clouds" של מירוסלאב ויטוס.
רשימת רצועות

| מס' | שם | משך |
| --- | --- | --- |
| 1. | Litha  | 13:33 |
| 2. | This is New  | 7:37 |
| 3. | Tones for Joan's Bones  | 6:11 |
| 4. | Straight Up and Down  | 12:33 |
משתתפים

צ'יק קוריאה - פסנתר
וודי שו - חצוצרה
ג'ו פארל - סקסופון, חליל
סטיב סוולו - קונטרבס
ג'ו צ'יימברס - תופים
Wir lagen vor Madagaskar

Wir lagen vor Madagaskar, מגרמנית (מילולית: אנו שטים ממדגסקר) הוא שיר מלחים פופולרי בגרמניה ובאזורים דוברי גרמנית. השיר נכתב והולחן על ידי יוסט שאו בשנת 1934.
מילות השיר

השיר מורכב משבעה בתים מתוכם בדרך כלל שרים ארבעה (תלוי בהתאם לגרסה) ועוסק בצוות ספינת מפרש שעלה על שרטון ונאלץ להתמודד עם מחלות וצמא:
| עברית | גרמנית |
| --- | --- |
אנו שטים ממדגסקר  והייתה לנו מגפה על הסיפון.  המים בקומקומים העכירו,  ויום יום אחד נפל המימה.    פזמון: אהוי, קמראדן, אהוי! אהוי!  להתראות, ילדה קטנה. להתראות! להתראות!    אנו שטים כבר ארבעה-עשר יום,  ואין רוח נושבת במפרשינו.  הצמא היה צרתנו הגדולה ביותר,  ואז עלינו על שרטון.    פזמון    הרב חובל, הוא היה הראשון,  אשר שתה מן המים האפורים.  המחלה, היא זו שגמרה אותו,  ואנו שחררנו אותו בקבורת מלחים.    פזמון    אנו שטים ממדגסקר  והייתה לנו מגפה על הסיפון.  המים בקומקומים העכירו,  ויום יום אחד נפל המימה.    פזמון: Wir lagen vor Madagaskar  und hatten die Pest an Bord.  In den Kesseln, da faulte das Wasser  und täglich ging einer über Bord.    Refrain: Ahoi Kameraden, ahoi, ahoi!  Leb wohl kleines Mädel, leb wohl, leb wohl!    Wir lagen schon vierzehn Tage  kein Wind, den die Segel uns pfiff.  Der Durst war die größte Plage  dann liefen wir alle auf ein Riff.    Refrain    Der lange Hein war der erste  er soff von dem faulen Naß.  Die Pest gab ihm das Letzte  und wir ihm ein Seemannsgrab.    Refrain    Wir lagen vor Madagaskar  und hatten die Pest an Bord.  In den Kesseln, da faulte das Wasser  und täglich ging einer über Bord.    Refrain
רקע היסטורי

המילים מושרות במספר גרסאות. השיר נחשב בדרך כלל לשיר מלחים, אך נודע גם כשיר מסע בשנות ה-30.
מבחינת התוכן, השיר חופף לאירועים מתקופת מלחמת רוסיה-יפן. במסע תגבור לכוחות המזוינים הרוסים שנלכדו בלו'שונקואו, פלוגת האוקיינוס השקט הרוסית השנייה בפיקודו של אדמירל זינובי רוז'סטבנסקי, הפליגה מנמל ליבאו בלטביה (אז חלק של האימפריה הרוסית) במסלול דרך הים הצפוני וסביב אפריקה, ונאלצה להישאר בעל כורחה עקב תיקונים דחופים מול החוף הצפון-מערבי של מדגסקר ליד האי נוסי בי. בשיר, השורות מתייחסות לתקופה ("...ארבעה-עשר יום") ולנסיבות הנלוות (מחלה, מוות) תואמות עם האירועים. עם זאת, רבים מהחיילים הרוסים מתו, לא מ"מחלה", כאמור בשיר, אלא מטיפואיד, ונקברו בנוסי בי. אנדרטה רוסית להנצחת האירועים הוקמה מאוחר יותר ב-Hell Ville, בירתו הישנה של האי. עם זאת, אין ראיות חותכות לקשר.
ראו גם

מארש קניגרץ
Schwarzbraun ist die Haselnuß
היה זהו אדלווייס
הערות שוליים

↑  WDR (בגרמנית)
↑  Singen Sie Hamburgisch? 2. Auflage. Edel Books, Hamburg 2014
| --- | --- |
בקרת זהויות :  GND: 1207771503  MusicBrainz work: 92569536-9e31-422c-815f-7896899d8147
Marjorie

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 תאריך הקלטה:  2020
 סוגה:  רוק אלטרנטיבי • אינדי פולק
 שפה:  אנגלית
 אורך:  4:17
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
"Marjorie" (מעוצב באותיות קטנות; בעברית: "מרג'ורי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב כמחווה לסבתה של סוויפט, זמרת האופרה מרג'ורי פינליי. בשיר, היא מדברת על העצות שנתנה לה ועל כך שהיא מרגישה אשמה שלא הכירה אותה מספיק. השיר מאופיין בקולות של סינתיסייזרים, כלי מיתר ודגימות משיריה של פינליי. השיר זכה לשבחים ביקורתיים רחבים, תוך מתן דגש על הרגש, המילים וההפקה שלו. מבקרים רבים בחרו בשיר כגולת הכותרת באלבום וכינו אותו כאחד משיריה הנוקבים ביותר של סוויפט.
רקע והרכב

לפני יציאת האלבום סוויפט חשפה כי הוא יכלול שיר על סבתה. השיר הופץ ביחד עם האלבום ב-11 בדצמבר 2020 כרצועה ה-13 מתוכו. היא סיפרה כי הוא נכתב על סבתה מרג'ורי פינליי, אשר הייתה זמרת אופרה והשפיעה על הרצון שלה לפצוח בקריירה מוזיקלית. פינליי נולדה בממפיס טנסי בשנת 1928 ונפטרה בשנת 2003 ברדינג, פנסילבניה.
מילות השיר בנויות בצורה של מזמור, ומדברות על דברים אשר למדה סוויפט מסבתה כמו "לעולם לא לשכוח להיות חביבה", "לעולם לא להיות כל כך פיקחת" וכולי. בנוסף לכך, הוא מתאר את תחושת הצער שסוויפט הרגישה לאחר מותה ואת תחושת האשמה על כך שלא בילתה עימה מספיק זמן. הפקת השיר מאופיינת ממוזיקת סינת'טית, תוך שנעשה שימוש בכלי מיתר, בצ'לו, בהרמוניות וביטים. בנוסף לכך, הוא משלב גם את קולות הרקע של סבתה בשירת האופרה שלה. השיר למעשה מהווה המשך לרצועה השמינית ב-Folklore,‏ "Epiphany" אותה כתבה סוויפט על סבה, דין.
רקע והרכב > כתיבה והפקה

השיר נכתב על ידי סוויפט עצמה והולחן על ידי ארון דסנר, כאשר סוויפט כתבה את המילים שלו בשילוב הלחן של דסנר. סוויפט עצמה תרמה להלחנה שלו כאשר הביאה לדסנר את ההקלטות של סבתה, אותן הוא כלל בתוך "Marjorie". מוזיקת הגיבוי של השיר הורכבה מ-"Alvers Hi-Hat Generator"; תוכנה שפותחה על ידי המפיק ריאן אולסון, בה היה שימוש רב בשיריה של הלהקה ביג רד משין. התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות. דסנר עבר על התבניות, בחר את החלקים המועדפים עליו, ערך ופיתח אותם ושלח אותם לסוויפט. בעקבות הקלטת השיר, הוקלטה גם "Peace", הרצועה ה-15 ב-Folklore הדוגמת את "Marjorie", כאשר ההרמוניה בגשר המוזיקלי של "Marjorie" נמצאת גם ב-"Peace".
ביקורת

אנני זאלסקי מ-The A.V. Club שיבחה את מילות השיר אותן כינתה כ"קורעות לב" ואת הפקתו של השיר אותה כינתה כ"מייסרת". מעבר לכך, היא כינתה את השיר כ"אחד מהשירים הטובים של הזמרת מתחילת הקריירה שלה ועד יציאתו של Evermore". האנה מלריאה מ-NME טענה ש"ייתכן והשיר מדבר על הצער והאשמה שחשה סוויפט בעקבות מותה של פינליי". מדליין קרון מ-American Songwriter החמיאה למילות השיר אותן כינתה כ"נשגבות" וטענה שהן משבחות את סבתה של סוויפט ומוקירות את "הדימויים החיים" שהיא מעוררת. בנוסף לכך, היא החמיאה לקליפ המילים שלו. מאורה ג'ונסטון מאנטרטיינמנט ויקלי שיבחה את השימוש בסינתיסייזרים, בכלי הנגינה ובקולותיה של סבתה וטענה כי הם מוסיפים חיים לשיר. כריס וילמן מוראייטי האמין כי "השיר ישאיר עין יבשה רק אצל אנשים שלעולם לא חוו מוות של אדם קרוב" והוסיף שנקודת השיא בו היא "קולות הרקע של סבתה של סוויפט".
אלן ג'ונסון מ-Paste שיבחה את השיר והחשיבה אותו כ"אחד משיריה הטובים ביותר של סוויפט בכל הזמנים", וכתבה כי "חוכמתה החזקה ביותר בשיר הופכת אותו לשיר המייצג ביותר מתוך אלבומה התשיעי Evermore – אלבום אינטימי ושליו". פטריק ראיין מ-USA Today כינה את השיר "כמחווה קורעת לב". קלייר שפר מרולינג סטון כינתה את השירה של סוויפט כ"מבריקה והורסת" וכ"קלאסיקה". בנוסף לכך, השוותה אותו לשיר הצדקה "Ronan" שהוציאה בשנת 2012, ואמרה שלסוויפט יש "כישרון בכתיבת הספדים" וכי לא יכלה לחשוב על שיר "שתופס בצורה כה מושלמת את הטרגדיה של אובדן יקירייך כשאת צעירה מכדי לראות את מלוא ערכם". מבקר מוזיקה מטעם Stereogum הפנה כלפי השיר ביקורת מעורבת והדגיש את השימוש בכלי נגינה שונים בו.
סטיבן תומאס ארלוויין מ-AllMusic מתח ביקורת על השימוש במוזיקה אלקטרונית בשיר ועל כך שהמוזיקה האלקטרונית לא מדגישה את הצער שחוותה סוויפט אלא עושה ההפך. ג'ון פארלס מניו יורק טיימס שיבח את הפקת השיר, ואת השימוש במכשור ובמוזיקה האלקטרונית. פונץ' ליוואנאג מ-Manila Bulletin תיאר את השיר כ"בלדה מרגשת ויפהפייה".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 9 |  |
| BuzzFeed | 167 השירים הטובים ביותר של טיילור סוויפט, לפי דירוג | 94 |  |
| Vulture | 179 השירים הטובים ביותר של טיילור סוויפט, לפי דירוג | 76 |  |
קליפ מילים

ביום יציאתו של Evermore, הופץ קליפ המילים הרשמי של "Marjorie" בחשבון היוטיוב הרשמי של טיילור סוויפט. הקליפ כולל תמונות וקליפים של סבתה וגם תמונות של סבתה ביחד עימה.
הצלחה מסחרית

בארצות הברית השיר הצליח להגיע למקום ה-75 במצעד הבילבורד הוט 100, ולמקום ה-16 במצעד שירי הרוק & האלטרנטיביים, שם נשאר במשך שלושה שבועות. במצעד השירים האלטרנטיביים הדיגיטליים דורג בשיאו במקום ה-18, תוך שזכה להצלחה גם במצעד שירי הסטרימינג (אלטרנטיבי). במצעד של רולינג סטון טופ 100 הגיע בשיאו למקום ה-56 והפך לאחד מהשירים המצליחים ביותר מ-Evermore. במצעד בילבורד גלובל 200 הגיע בשיאו למקום ה-66, אך במצעד בילבורד גלובל ללא ארצות הברית הגיע למקום ה-129. בנוסף לכך, התברג השיר גם במצעד הסינגלים האוסטרלי ובקנדה הוט 100. במצעד הסינגלים הבריטי הגיע למקום ה-94 במצעד שירי הסטרימינג של המדינה.
קרדיטים וצוות

| 0 | 1 | 2 |
| --- | --- | --- |
|  טיילור סוויפט – שירה נוספת, כתיבה  ארון דסנר – הפקה, כתיבה, הקלטה קולית, תכנות מכונת תופים, זמזום, סינת' בס, פסנתר, גיטרה אקוסטית  ג'סטין ורנון – שירת רקע, פרופט X  מרג'ורי פינליי – שירת רקע |  ג'ונתן לואו – הקלטה קולית, מיקסינג  ברייס דסנר – תזמור  גרג קלבי – מאסטרינג  סטיב פאלון – מאסטרינג  בריאן דוונדורף – כלי הקשה, תכנות מכונת תופים |  ריאן אולסון – תפקידים שונים, הקלטה קולית  ג'ייסון טרוטינג – מקל אקורד, כלי הקשה  ג'יימס מקאליסטר – מפעם ורמונה  יוקי נומאטה רזניק – כינור  קלריס ג'נסן – צ'לו |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 66 |  |
|  עולמי | בילבורד גלובל ללא ארצות הברית | 129 |  |
|  אוסטרליה | מצעד הסינגלים האוסטרלי | 57 |  |
|  ארצות הברית | בילבורד הוט 100 | 75 |  |
|  ארצות הברית | רולינג סטון טופ 100 | 48 |  |
|  ארצות הברית | מצעד שירי הרוק & האלטרנטיביים | 16 |  |
|  ארצות הברית | מצעד השירים האלטרנטיביים | 16 |  |
|  ארצות הברית | מצעד שירי הסטרימינג (אלטרנטיבי) | 14 |  |
|  ארצות הברית | מצעד השירים האלטרנטיביים הדיגיטליים | 18 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 94 |  |
|  קנדה | קנדה הוט 100 | 48 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
| הממלכה המאוחדת (BPI) | כסף | 200,000 |
סיכום
| בכל העולם | — | 220,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
Wired All Wrong

| --- | --- |

 מוקד פעילות:  שרמן אוקס, קליפורניה
 תקופת הפעילות:  מ-2006
 סוגה:  רוק אלטרנטיבי, נו-מטאל
 חברת תקליטים:  Nitus Records
 שיתופי פעולה בולטים:  God Lives Underwater, Self
 חברים
 מאט מחפאי ג'ף טורזו אנדי גארולד טים קלהר סקוט גארט
Wired All Wrong (תרגום חופשי: מחווט לגמרי לא נכון) היא להקת רוק אלטרנטיבי מקליפורניה שבארצות הברית. הלהקה נוסדה בשנת 2006 על ידי נגן הבס לשעבר בלהקה גאד ליבס אנדרווטר, ג'ף טורזו, וסולן להקת סלף, מאט מחפאי. הלהקה נוצרה בעקבות מותו של סולן להקת גאד ליבס אנדרווטר, דייוויד ריילי, דבר שאפשר לטורזו להפנות את תשומת לבו ללהקה אחרת. אלבום הבכורה של הלהקה, Break Out The Battle Tapes, יצא לאור בשנת 2006.
היסטוריה

Wired All Wrong הוציאו לאור את אלבום הבכורה שלהם, Break Out The Battle Tapes, ב-12 בספטמבר בשנת 2006. שלושה סינגלים פורסמו מהאלבום: "Lost Angeles" (משחק מילים באנגלית בין העיר Los Angeles לבין המילה Lost שמשמעותה "אבוד"), Nothing At All ו-Elevatin. בסוף שנת 2006 הלהקה יצאה לסיבוב הופעות כדי לקדם את האלבום.
דיסקוגרפיה > אלבומי אולפן

| 0 | 1 | 2 |
| --- | --- | --- |
| שנה | שם האלבום | הוצאה |
| 2006 | Break Out The Battle Tapes | Nitus Records |
דיסקוגרפיה > סינגלים

| 0 | 1 | 2 |
| --- | --- | --- |
| שנה | שם הסיגנל | שם האלבום |
| 2006 | Lost Angeles | Break Out The Battle Tapes |
| 2006 | Nothing At All | Break Out The Battle Tapes |
| 2006 | Elevatin | Break Out The Battle Tapes |
The Bones

"The Bones" (בעברית: "העצמות") הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl. השיר יצא לאור ב-22 בפברואר 2019, על ידי חברת התקליטים קולומביה נאשוויל, כסינגל השני מתוך האלבום.
השיר הגיע למקום הראשון במצעד שירי הקאנטרי, תוך ששהה בפסגה בלמעלה מ-15 שבועות; שיא של כל הזמנים לשיר סולו בביצוע אישה.
רקע וכתיבה

השיר נכתב על ידי מארן מוריס, ג'ימי רובינס ולורה ולץ והופק על ידי גרג קורסטין. לאחר שצבר השיר פופולריות רבה, הוחלט כי תצא גרסת רמיקס שלו בו יתארח הזמר-יוצר הוזייר. כדי לעזור בקידום השיר, שלחה מוריס את השיר לרדיו להיטים עכשוויים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-180 מיליון השמעות.